American Men and Women of Science
American Men and Women of Science – bu Qoʻshma Shtatlar va Kanadadagi yetakchi olimlar haqidagi biografik maʼlumotnoma. 40-nashri 2022-yilda chop etilgan, 41-nashri esa 2023-yilda bosmadan chiqishi rejalashtirilgan. Gale tomonidan nashr etilgan versiyasida kitoblar seriyasi va elektron shakl mavjud. Birinchi nashri 1906-yilda "American Men of Science" nomi ostida nashr etilgan bu kitob 1971-yilda ayollarni oʻz ichiga qamrab olish maqsadida hozirgi nomiga oʻzgartirilgan. Shundek boʻlishiga qaramasdan, Grace Andrews va Charlotte Angas Scott kabi olimalar 1906-yilda birinchi nashrda roʻyxatga olingan edi. American Men and Women of Science fizika va biologiya fanlaridagi ayni davrda yashayotgan shaxslar, shuningdek, sogʻliqni saqlash sohasidagi olimlar, muhandislar, matematiklar, statistiklar va kompyuter olimlarining qisqa biografiyasini yoritib beradi.Nashriyot soʻzlariga koʻra, ushbu toʻplamga kiritiladiganlar quyidagi mezonlarga javob beradilar: (1) tajriba, taʼlim yoki yutuqlar, jumladan, adabiyotga ilmiy ishdagi davomiy faoliyat tufayli yuqori yutuq; yoki (2) nufuzli ilmiy jurnallarda nashr etilganidan dalolat beruvchi ilm-fan sohasida yuqori sifatli tadqiqot faoliyati; yoki, (3) hukumat yoki sanoat xavfsizligi tufayli ishlari nashr etilishi mumkin boʻlmaganlar uchun, fan boʻyicha yuqori sifatli tadqiqot faoliyati, bu shaxsning tengdoshlari fikri bilan tasdiqlanadi; (4) ilmiy tayyorgarlik va tajribani talab qiluvchi jiddiy mas’uliyatli lavozimga ega boʻlish. ''Booklist'' American Men and Women of Scienceni „ilmiy biografiya kadillaki“ deb taʼriflagan. ''WorldTrade'' ning yozishicha, American Men and Women of Science Qoʻshma Shtatlar va Kanadadagi ilmiy saʼy-harakatlar va yutuqlar xronikasi sifatida raqobatda tengsizligicha qolmoqda". American Men and Women of Science ga biografiyasi chop etiladiganlar Shimoliy Amerikada oʻz ishlarining muhim qismini olib borgan boʻlsa ham, yaʼni Qoʻshma Shtatlar yoki Kanada fuqarosi boʻlish boʻlmasligidan qatʼi nazar bu toʻplamdan joy olishadi. Bu esa ushbu toʻplamda millatidan qatʼi nazar, mintaqada sezilarli taʼsir koʻrsatgan turli xil olimlarning hissalarini qamrab olishini taʼminlaydi.